stanford-oval/wikipedia huggingface dataset:
XMM-Newton

| XMM-Newton |
| --- | --- |
 Taiteilijan näkemys XMM-Newtonista.
COSPAR ID:  1999-066A
SATCAT №:  25989
Laukaisu:  10. joulukuuta 1999 Guayanan avaruuskeskus, Ranskan Guayana
Laukaisualus:  Ariane 5
Massa:  2 400 kilogrammaa
Teho:  1 000 W
Kiertorata
Isoakselin puolikas:  66 929 kilometriä
Inklinaatio:  70,8 °
Kiertoaika:  2 872,0 minuuttia
Apoapsis:  112 568,1 kilometriä
Periapsis:  8 549,4 kilometriä
Aiheesta muualla
Virallinen sivusto
XMM-Newtonin malli Cité de l'espacessa, Toulousessa.
XMM-Newton on ESAn röntgensatelliitti, eli se on röntgenalueen avaruusteleskooppi. Lyhenne XMM (X-ray Multi-Mirrors) oli ennen laukaisua käytössä niin pitkään, että sekin on tälle avaruuslennolle vakiintunut nimi.
Satelliitti laukaistiin 10. joulukuuta 1999 Ariane 5 -kantoraketilla (lento numero 504 eli neljäs Ariane 5-laukaisu) ESAn tukikohdasta Etelä-Amerikasta Guyanan avaruuskeskuksesta.
Satelliitti

Satelliittin rata on soikea: perigeumi on 8 549,4 kilometriä ja apogeumi 112 568,1 kilometriä. Satelliitti kiertää Maan kahdessa vuorokaudessa, josta satelliitti joutuu viettämään kahdeksan tuntia van Allenin vyöhykkeen sisällä. Satelliitti menee tarvittaessa suojatilaan säteilyvyöhykkeiden sisällä. Röntgenmittaukset tehdään radan apogeumissa, ja data lähetetään Maahan perigeumissa.[lähde? ]
Satelliitin massa oli laukaisuhetkellä 3 760 kg, josta 530 kg oli radankorjaukseen ja asennonsäätöön käytettävää ajoainetta. Satelliitin korkeus on 10 metriä. Tästä röntgenteleskooppi on 7,5 metriä pitkä. Rungon suurin läpimitta 4 x 4 metriä. Aurinkopaneelien kärkiväli on 16 metriä. Ne tuottavat 1 600 wattia sähköä tehtävän lopussa, jolloin aurinkokennojen tehokuus on laskenut. Satelliitti on kolmiakselistabiloitu.
Tieteellinen tavoite

Röntgensäteitä ei voida fokusoida linssien tai peilipinnan avulla, koska säteet läpäisevät peilimateriaalin. Kun röntgensäde törmää metallipintaan hyvin loivassa kulmassa (muutama aste), se kimpoaa pinnasta. Säteet voidaan fokusoida, ja täten detektorille saadaan riittävä määrä röntgensäteilyä mittausta varten. Kokoavan peilipinnan alan tulee olla hyvin suuri. XMM:n kukin peili koostuu 58 sisäkkäisestä hyvin loivasti kaareutuvasta putkimaisesta peilistä. Satelliitilla tutkitaan syvän taivaan röntgenlähteitä. XMM-satelliitissa on 30 cm näkyvän valon kaukoputki, jolla kuvataan samoja kohteita kuin röntgenteleskoopeilla.
XMM:n teleskoopit suunniteltiin ja rakennettiin saksalaisten Carl Zeissin ja Kayser-Threden sekä italialaisen Media Larion yhteistyönä. Niiden maanpäälliset testit suoritti Max Planck -instituutti. Teleskoopin kantava runko valmistettiin Suomessa Patrian tehtaalla Kuorevedellä. Se on suurin siviilisatelliitin hiilikuiturakenne.
Aiheesta muualla

Wikimedia Commonsissa on kuvia tai muita tiedostoja aiheesta .
XMM-Newton (X-ray Multi-Mirror Mission-Newton) Observatory eoPortal. Viitattu 29.1.2019 (englanniksi).
XMM-Newton SOC Home Page - Cosmos European Space Agency (ESA). Viitattu 29.1.2019 (englanniksi).
The X-ray Multi-Mirror Mission (XMM-Newton) NASA’s HEASARC: Observatories. Viitattu 29.1.2019 (englanniksi).
Fact sheet European Space Agency (ESA). Viitattu 29.1.2019 (englanniksi).
Chandra X-ray Observatory & Xmm Newton Telescope University of Manitoba. Arkistoitu 1.2.2018. Viitattu 29.1.2019 (englanniksi).
Zombie Apocalypse

| Zombie Apocalypse |
| --- | --- |
Kehittäjä:  Nihilistic Software
Julkaisija:  Konami
Jakelija:  Steam
Säveltäjä:  Will Loconto
Julkaistu:  23. syyskuuta 2009
Lajityyppi:  räiskintäpeli
Pelimuoto:  yksinpeli, moninpeli
Ikäluokitus:  ESRB: Alkaen 17 vuotta  PEGI 18 
Alusta:  PlayStation 3, Xbox 360
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Zombie Apocalypse on ladattava räiskintäpeli. Sen kehitti Nihilistic Software ja julkaisi Konami. Se julkaistiin Pohjois-Amerikassa Xbox 360:lle 23. syyskuuta 2009 ja PlayStation Networkiin 24. syyskuuta 2009.
Vuonna 2011 pelille julkaistiin jatko-osa Zombie Apocalypse: Never Die Alone.
Läpipeluu

Zombie Apocalypse on räiskintäpeli, jossa pelaaja ohjaa yhtä neljästä hahmosta 55 tason läpi seitsemällä eri alueella. Pelaajan täytyy pelastaa eloonjääneitä ja tappaa zombeja käyttäen erilaisia aseita ja liikkuen erilaisessa ympäristössä. Joka viidennestä taposta saa palkinnoksi kaksinkertaisen pistekertoimen, joka palauttaa yhden jäsenen kuolleesta. Pelin tiloja pystyy tutkimaan yksin- ja moninpeliin.
Pelissä on 12 trophya/saavutusta saatavilla. Pelaamalla läpi pelin avaa uusia tiloja.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Zombie Apocalypse (video game)
Käännös suomeksi
Alessandro Algardi

Alessandro Algardi
Alessandro Algardi (1602–1654) oli italialainen kuvanveistäjä ja arkkitehti, joka hallitsi useita taiteen aloja. Hän oli tavanomainen barokkitaiteilija, vaikka olikin luonteeltaan Berniniä viileämpi ja klassisempi. Hän teki muun muassa hautamuistomerkin Leo XI:stä, suuren Attilan reliefin sekä muotokuvia kardinaaleista. Hänen arkkitehtuuriaan on muun muassa Villa Doria Pamphilj. Aikalaiset pitivät Algardia Rooman kuvanveistäjistä Berninin jälkeen huomattavimpana.
Aiheesta muualla

Kuvia tai muita tiedostoja aiheesta Alessandro Algardi Wikimedia Commonsissa
Alice Schwarzer

Alice Schwarzer
Alice Schwarzer (s. 3. joulukuuta 1942 Wuppertal) on saksalainen toimittaja ja feministi. Hän oli yksi toisen aallon feminismin kehittäjistä ja on yksi Saksan suosituimmista ja kiistellyimmistä feministeistä.
Schwarzer syntyi 22-vuotiaalle naimattomalle äidille ja tuli nelikymppisten isovanhempiensa kasvattamaksi. Hänet evakuoitiin isovanhempiensa kanssa toisessa maailmansodassa Baijerin maaseudulle, mutta perhe palasi Wuppertaliin vuonna 1950. Ajan normien vastaisesti isoäiti suhtautui intohimoisesti politiikkaan ja isoisä osallistui voimakkaasti kasvatukseen. Isoäiti osallistui 1950-luvulla eläinoikeuskampanjoihin ja ympäristöaktivismiin. Schwarzer muutti 1960-luvun alkupuolella Pariisiin. Hän suoritti liikealan opintoja, mutta opiskeli sitten journalismia Düsseldorfissa. Schwarzer työskenteli vapaana toimittajana ja tuli vuonna 1969 lähetetyksi takaisin Pariisiin raportoimaan vuoden 1968 opiskelijaliikkeen toiminnan vaikutuksia. Schwarzer piti uusvasemmiston miehiä yhtä misogyynisinä kuin näiden kritisoimia porvarillisia miehiä. Tämä edesauttoi hänen omistautumistaan feminismille. Hän liittyi feministijärjestöön Mouvement de libération des femmes.
Le Nouvel Observateurin vastaavan kampanjan innoittamana Schwarzer laati Sterniin kesäkuussa 1971 artikkelin Wir haben abgetrieben, jossa esiteltiin 374 abortin saamisen tunnustanutta saksalaista naista. Abortti oli tuolloin vielä rangaistava teko Saksassa. Schwarzerista tuli feministinen ikoni Saksassa kamppailussa aborttioikeuden puolesta, ja hänen toimintansa vaikuttikin sittemmin toteutuneisiin lakimuutoksiin. Schwarzer perusti feministiselle näkökulmalle omistetun EMMA-lehden vuonna 1977. Hän ryhtyi päätoimittajaksi lehdessään, joka nousi yhdeksi Saksan ensimmäisistä merkittävistä feministijulkaisuista. Schwarzer on vaikuttanut myöhempiin feministisiin ajattelijoihin, kuten Ciani-Sophia Hoederiin, joka vuonna 2022 kertoi yhä pitävänsä Schwarzerin esiin tuomia huolenaiheita ajankohtaisina. Hoeder kuitenkin kritisoi Schwarzerin ajattelua, koska näki siinä painottuneen lähinnä valkoisten naisten kohtaamien ongelmien.
Die Welt piti Schwarzeria Krimin miehityksen yhteydessä Putinversteherinä, koska lehden mukaan hän puhui Vladimir Putinin puolesta pitäessään tosiasioiden vääristelyä ennennäkemättömänä. Helmikuussa 2024 Schwarzer piti Vladimir Putinin aselepoon taivuttelun kannalta oleellisena sitä, että länsi keskeyttäisi asetoimitukset Ukrainalle. Hän kuitenkin painotti sitä, että Putin oli sodan ainoa aggressori.
Yleisurheilu kesäolympialaisissa 2020 – naisten pituushyppy

Naisten pituushyppy Tokion kesäolympialaisissa 2020 kilpaillaan 1.–3. elokuuta 2021. Pituushyppy kilpaillaan Uudella kansallisella stadionilla.
Karsinnat

Pituushyppyyn osallistuu 32 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 6,82 metriä. Jos 32 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021.
Karsinnat > Olympiaturnaukseen osallistuvat urheilijat

| Karsintatapa | Määrä | Maa | Urheilijat |
| --- | --- | --- | --- |
| Karsintaraja | 3 |  Iso-Britannia | Abigail Irozuru   Katarina Johnson-Thompson   Shara Proctor |
| Karsintaraja | 3 |  Yhdysvallat | Quanesha Burks   Brittney Reese   Tara Davis |
| Karsintaraja | 2 |  Nigeria | Ese Brume   Ruth Usoro |
| Karsintaraja | 2 |  Romania | Florentina Iusco   Alina Rotaru |
| Karsintaraja | 1 |  Belgia | Nafissatou Thiam |
| Karsintaraja | 1 |  Italia | Larissa Iapichino |
| Karsintaraja | 1 |  Jamaika | Tissanna Hickling |
| Karsintaraja | 1 |  Kolumbia | Caterine Ibargüen |
| Karsintaraja | 1 |  Ranska | Yanis David |
| Karsintaraja | 1 |  Ruotsi | Khaddi Sagnia |
| Karsintaraja | 1 |  Saksa | Malaika Mihambo |
| Karsintaraja | 1 |  Serbia | Ivana Španović |
| Karsintaraja | 1 |  Ukraina | Maryna Beh’-Romantšuk |
| Karsintaraja | 1 |  Venäläiset olympiaurheilijat | Darja Klišina |
Ranking: Ei urheilijoita
| Yhteensä | 32 |  |  |
Lähde:
Aikataulu

Karsintakierrokset kilpaillaan 1. elokuuta. Loppukilpailu käydään 3. elokuuta. Palkintojenjakotilaisuus on 3. elokuuta.
Kilpailu > Karsinnat

| Merkintä | Selite |
| --- | --- |
Q: Rikkoi karsintarajan
q: Pääsi loppukilpailuun tulosvertailun perusteella

| Sija | Ryhmä | Nimi | Maa | Kierros> 1. | Kierros> 2. | Kierros> 3. | Tulos | Huom> .Huom. |
| --- | --- | --- | --- | --- | --- | --- | --- | --- |
1.: 
2.: 
3.: 
4.: 
5.: 
6.: 
7.: 
8.: 
9.: 
10.: 
11.: 
12.: 
13.: 
14.: 
15.: 
16.: 
17.: 
18.: 
19.: 
20.: 
21.: 
22.: 
23.: 
24.: 
25.: 
26.: 
27.: 
28.: 
29.: 
30.: 
31.: 
32.:
Kilpailu > Loppukilpailu

| Sija | Nimi | Maa | Kierros> 1. | Kierros> 2. | Kierros> 3. | Kierros> 4. | Kierros> 5. | Kierros> 6. | Tulos | Huom> .Huom. |
| --- | --- | --- | --- | --- | --- | --- | --- | --- | --- | --- |
1 Kultaa: 
2 Hopeaa: 
3 Pronssia: 
4.: 
5.: 
6.: 
7.: 
8.: 
| 9. |  |  |  |  |  | Karsiutui | Karsiutui | Karsiutui |  |  |
| 10. |  |  |  |  |  | Karsiutui | Karsiutui | Karsiutui |  |  |
| 11. |  |  |  |  |  | Karsiutui | Karsiutui | Karsiutui |  |  |
| 12. |  |  |  |  |  | Karsiutui | Karsiutui | Karsiutui |  |  |
Alessandro Altobelli

| 0 | 1 | 2 |
| --- | --- | --- |

Henkilötiedot
Syntymäaika: 28. marraskuuta 1955 (ikä 68)
Syntymäpaikka: Sonnino, Italia
Pelipaikka: hyökkääjä
Pituus: 181
Lempinimi: Spillo
Seurat
| Vuodet | Seura | O (M) |
| 1973–1974   1974–1977   1977–1988   1988–1989   1989–1990 | AS Latina   Brescia   Inter   Juventus   Brescia | 28 (7)   76 (26)   317 (128)   20 (4)   32 (7) |
Maajoukkue
| 1980–1988 | Italia | 61 (25) |
 Seurajoukkueuran tilastot kattavat vain kansalliset sarjat.
Alessandro Altobelli (s. 28. marraskuuta 1955 Sonnino, Latinan maakunta) on italialainen jalkapalloilija, pelipaikaltaan hyökkääjä.
Altobelli kuului Italian maajoukkueeseen, joka voitti maailmanmestaruuden Espanjassa 1982. Hän teki Italian kolmannen maalin 3–1-voittoon päättyneessä loppuottelussa Länsi-Saksaa vastaan tultuaan vaihtopelaajana kentälle ottelun seitsemännellä minuutilla.
Altobelli edusti Italiaa myös Meksikon MM-kisoissa 1986 sekä EM-kilpailuissa Italiassa 1980 ja Länsi-Saksassa 1988. Hän pelasi kaikkiaan 61 maaottelua tehden 25 maalia.
Altobelli aloitti ammattilaisuransa AS Latinan riveissä Serie C1 -sarjassa kaudella 1973–1974. Pelattuaan sen jälkeen kolme kautta Bresciassa Serie B:tä hän siirtyi Interiin 1977. Hän pelasi milanolaisseurassa yhdentoista kauden aikana yhteensä 317 Serie A -ottelua ja teki 128 maalia. Hän voitti Italian mestaruuden kaudella 1979–1980 sekä Italian cupin kausilla 1977–1978 ja 1981–1982. Edustettuaan kaudella 1988–1989 Juventusta hän päätti ammattilaisuransa seuraavalla kaudella Brescian väreissä Serie B:ssä.
Aiheesta muualla

Virallinen sivusto (italiaksi)
Italian joukkue – Jalkapallon MM-kilpailut 1982
1 Zoff |
2 Baresi |
3 Bergomi |
4 Cabrini |
5 Collovati |
6 Gentile |
7 Scirea |
8 Vierchowod |
9 Antognoni |
10 Dossena |
11 Marini |
12 Bordon |
13 Oriali |
14 Tardelli |
15 Causio |
16 Conti |
17 Massaro |
18 Altobelli |
19 Graziani |
20 Rossi |
21 Selvaggi |
22 Galli |
Valmentaja Bearzot
Italian joukkue – Jalkapallon MM-kilpailut 1986
1 Galli |
2 Bergomi |
3 Cabrini |
4 Collovati |
5 Nela |
6 Scirea |
7 Tricella |
8 Vierchowod |
9 Ancelotti |
10 Bagni |
11 Baresi |
12 Tancredi |
13 De Napoli |
14 Di Gennaro |
15 Tardelli |
16 Conti |
17 Vialli |
18 Altobelli |
19 Galderisi |
20 Rossi |
21 Serena |
22 Zenga |
Valmentaja Bearzot
Agora (elokuva)

| Agora |
| --- | --- |

Ohjaaja:  Alejandro Amenábar
Käsikirjoittaja:   Alejandro Amenábar  Mateo Gil 
Tuottaja:   Álvaro Augustin  Fernando Bovaira 
Säveltäjä:  Dario Maranelli
Kuvaaja:  Xavi Giménez
Leikkaaja:  Nacho Ruiz Capillas
Tuotantosuunnittelija:  Guy Hendrix Dyas
Pukusuunnittelija:  Gabriella Pescucci
Pääosat:   Rachel Weisz  Max Minghella  Oscar Isaac  Ashraf Barhom  Michel Lonsdale  Rupert Evans  Homayoun Ershadi  Sami Samir 
Valmistustiedot
Valmistusmaa:  Espanja
Tuotantoyhtiö:  Telecinco Cinema MOD Producciones
Levittäjä:  Focus Features Budapest Film
Ensi-ilta:   2009-05-1717. toukokuuta 2009 (Ranska)  
Kesto:  141 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Agora on vuonna 2009 ensi-iltansa saanut espanjalainen englanninkielinen historiallinen draamaelokuva. Sen ohjasi Alejandro Amenábar, joka myös käsikirjoitti sen yhdessä Mateo Gilin kanssa. Elokuvassa näyttelevät muiden muassa Rachel Weisz, Max Minghella ja Oscar Isaac. Elokuva perustuu filosofi Hypatia Aleksandrialaisen elämään.
Agora sai ensi-iltansa Cannesin elokuvajuhlilla Ranskassa 17. toukokuuta 2009.
Juoni

Elokuvan tapahtumat sijoittuvat Aleksandrian kaupunkiin Aegyptuksen diokeesissa Rooman valtakunnassa 300-luvun ja 400-luvun vaihteessa. Kaupunkia repivät uskonnolliset konfliktit pakanoiden, kristittyjen ja juutalaisten välillä. Samaan aikaan filosofi ja matemaatikko Hypatia Aleksandrialainen opettaa nuoria ja tekee tutkimusta Serapeioninin temppelissä. Hänen orjansa Davos ja oppilaansa Orestes ihastuvat kumpikin häneen.
Kristityt pääsevät pian voitolle kamppailussa vallasta: He tuhoavat Serapeionin, kieltävät pakanallisten jumalien palvonnan ja karkottavat juutalaiset kaupungista. Davos liittyy kiihkeiden kristittyjen soturien joukkoon, ja myös prefektiksi noussut Orestes joutuu myötäilemään voimakasta kristillistä kansanliikettä. Lopulta kristityt tappavat Hypatian jumalankieltäjänä ja noitana. Ennen kuolemaansa hän ehtii kuitenkin selvittää totuuden Aurinkokunnasta: Vastoin Ptolemaioksen teoriaa Aurinko ei kierräkään Maata ympyränmuotoisella kiertoradalla, vaan Maa kiertää Aurinkoa elliptisellä radalla.
Rooleissa

| 0 | 1 | 2 |
| --- | --- | --- |
|  Rachel Weisz  | … |  filosofi Hypatia Aleksandrialainen   |
|  Max Minghella  | … |  orja Davos   |
|  Oscar Isaac  | … |  Aegyptuksen prefekti Orestes   |
|  Ashraf Barhom  | … |  munkki Ammonios   |
|  Michel Lonsdale  | … |  filosofi Theon Aleksandrialainen   |
|  Rupert Evans  | … |  Ptolemaiksen piispa Synesios Kyreneläinen   |
|  Homayoun Ershadi  | … |  orja Aspasios   |
|  Sami Samir  | … |  Aleksandrian patriarkka Kyrillos Aleksandrialainen   |
Vastaanotto

Agora maksoi 70 miljoonaa dollaria, mutta tuotti maailmanlaajuisesti vain 39,5 miljoonan dollarin lipputulot.
Agora voitti seitsemän Goya-palkintoa: paras alkuperäinen käsikirjoitus, paras tuotannonjohto, paras kuvaus, paras lavastus, paras puvustus, paras maskeeraus ja parhaat erikoistehosteet.
Helsingin Sanomien kriitikko Harri Römpötti kehui elokuvaa: "Amenábarin saavutus on, että hän ymmärtää kaikkia näkökulmia, vaikkei väistä tuomitsemasta syyllisimpiä. Ja kaikki on toteutettu upeasti." Saman lehden kriitikko Leena Virtanen kritisoi kuitenkin myöhemmin Weiszin roolisuoritusta ja elokuvan suurta mittakaavaa. Rotten Tomatoes on kirjannut 95 Agoran arvostelua, joista 55 prosenttia on myönteisiä.
William F. Buckley, Jr.

William F. Buckley Ronald Reaganin toisessa virkaanastujaistilaisuudessa 1985.
William Frank Buckley, Jr. (24. marraskuuta 1925 – 27. helmikuuta 2008) oli yhdysvaltalainen kirjailija ja konservatiivinen aktivisti. Hän valmistui Yalen yliopistosta vuonna 1950, minkä jälkeen hän työskenteli vajaan vuoden CIA:ssa. Vuonna 1954 ilmestyneessä kirjassaan hän puolusti kommunismia vastustanutta senaattoria Joseph McCarthya. Seuraavana vuonna hän perusti National Review -aikakauslehden, joka yhdisti perinteisen konservatismin ja libertarismin.
Ollessaan ehdolla New Yorkin pormestariksi vuonna 1965 Buckley sanoutui irti Robert Welchin johtamasta John Birch Society -järjestöstä ja vaati republikaanipuoluetta puhdistamaan JBS:n jäsenet riveistään. Hän tuli kolmanneksi 13,4 prosentin äänisaaliilla.
Buckleyllä oli tärkeä rooli liberaalirepublikaanin senaattorin Lowell Weickerin vaalitappiossa vuonna 1988. Buckley antoi tukensa Weickerin demokraattivastustajalle Joe Liebermanille. Presidentti George Bush myönsi hänelle Presidential Medal of Freedomin vuonna 1991.
Suuri yleisö tunsi Buckleyn parhaiten keskusteluohjelma Firing Linen tekijänä ja isäntänä. Ohjelmaa tuotettiin yhteensä ennätykselliset 33 vuotta ja 1 504 jaksoa. Sitä esitettiin valtakunnallisesti julkisen palvelun televisiokanavilla. Jokaisessa jaksossa Buckley keskusteli vieraansa kanssa poliittisista ja yhteiskunnallisista aiheista. Vieraita olivat muun muassa presidentit Richard Nixon, Jimmy Carter ja Ronald Reagan, pääministeri Margaret Thatcher, poliittinen ajattelija Noam Chomsky ja taloustieteilijä John Kenneth Galbraith.[lähde? ]
Albert Crusat

| Henkilötiedot |
| --- | --- | --- |
Koko nimi: Albert Crusat Domènech
Syntymäaika: 13. toukokuuta 1982 (ikä 42)
Syntymäpaikka: Barcelona, Espanja
Pelipaikka: laitalinkki
Pituus: 164 senttimetriä
Seura
Seura: Wigan Athletic
Pelinumero: 7
Junioriseurat
1993–1996 1996–2000: UE Rubí Espanyol
Seurat
| Vuodet | Seura | O (M) |
| 2000–2003 2002–2003 2003–2004 2004–2005 2005–2011 2011– | Espanyol B Espanyol Rayo Vallecano Lleida Almería Wigan Athletic | 76 (15) 5 (0) 5 (1) 35 (4) 199 (33) 5 (1) |
 Seurajoukkueuran tilastot kattavat vain kansalliset sarjat, päivitetty 14. joulukuuta 2011.
Albert Crusat Domènech (s. 13. toukokuuta 1982 Barcelona, Espanja) on espanjalainen jalkapalloilija. Hän edustaa Englannin Valioliigassa pelaavaa Wigan Athleticia ja on pelipaikaltaan vasen laitalinkki.
Ura

Crusat on kotikaupunkinsa Espanyolin kasvatti. Hän teki ensiesiintymisensä edustusjoukkueessa 2. syyskuuta 2002 ottelussa Real Madridia vastaan. Vuodet 2003–2005 hän edusti Segunda Divisiónissa pelanneita Rayo Vallecanoa ja Lleidaa.
Kaudeksi 2005–2006 Crusat siirtyi Almeríaan. Seuraavalla kaudella 2006–2007 hän oli yksi joukkueen tärkeimmistä pelaajista, kun se kauden päätteeksi nousi maan pääsarjaan.
Aiheesta muualla

Esittely BDFutbol -sivustolla
Yleisurheilu kesäolympialaisissa 2020 – naisten seiväshyppy

Naisten seiväshyppy Tokion kesäolympialaisissa 2020 kilpaillaan 2.–5. elokuuta 2021. Seiväshyppy kilpaillaan Uudella kansallisella stadionilla.
Karsinnat

Seiväshyppyyn osallistuu 32 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 4,70 metriä. Jos 32 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021.
Karsinnat > Olympiaturnaukseen osallistuvat urheilijat

| Karsintatapa | Määrä | Maa | Urheilijat |
| --- | --- | --- | --- |
| Karsintaraja | 3 |  Kreikka | Nikoleta Kyriakopoulou   Katerina Stefanidi   Eleni-Klaoudia Polak |
| Karsintaraja | 3 |  Venäjä | Yli kolme urheilijaa |
| Karsintaraja | 3 |  Yhdysvallat | Katie Nageotte   Morgann LeLeux   Sandi Morris |
| Karsintaraja | 2 |  Kiina | Li Ling   Huiqin Xu |
| Karsintaraja | 2 |  Ruotsi | Angelica Bengtsson   Michaela Meijer |
| Karsintaraja | 1 |  Australia | Nina Kennedy |
| Karsintaraja | 1 |  Iso-Britannia | Holly Bradshaw |
| Karsintaraja | 1 |  Kanada | Alysha Newman |
| Karsintaraja | 1 |  Kuuba | Yarisley Silva |
| Karsintaraja | 1 |  Ranska | Ninon Guillon-Romarin |
| Karsintaraja | 1 |  Slovenia | Tina Šutej |
| Karsintaraja | 1 |  Sveitsi | Angelica Moser |
| Karsintaraja | 1 |  Valko-Venäjä | Iryna Zhuk |
| Karsintaraja | 1 |  Venezuela | Robeilys Peinado |
Ranking: Ei urheilijoita
| Yhteensä | 32 |  |  |
Lähde:
Aikataulu

Karsintakierrokset kilpaillaan 2. elokuuta. Loppukilpailu käydään 5. elokuuta. Palkintojenjakotilaisuus on 6. elokuuta.
Kilpailu > Karsinnat

| Merkintä | Selite |
| --- | --- |
Q: Rikkoi karsintarajan
q: Pääsi loppukilpailuun tulosvertailun perusteella

| Sija | Ryhmä | Nimi | Maa | Kierros> 1. | Kierros> 2. | Kierros> 3. | Tulos | Huom> .Huom. |
| --- | --- | --- | --- | --- | --- | --- | --- | --- |
1.: 
2.: 
3.: 
4.: 
5.: 
6.: 
7.: 
8.: 
9.: 
10.: 
11.: 
12.: 
13.: 
14.: 
15.: 
16.: 
17.: 
18.: 
19.: 
20.: 
21.: 
22.: 
23.: 
24.: 
25.: 
26.: 
27.: 
28.: 
29.: 
30.: 
31.: 
32.:
Kilpailu > Loppukilpailu

| Sija | Nimi | Maa | Kierros> 1. | Kierros> 2. | Kierros> 3. | Kierros> 4. | Kierros> 5. | Kierros> 6. | Tulos | Huom> .Huom. |
| --- | --- | --- | --- | --- | --- | --- | --- | --- | --- | --- |
1 Kultaa: 
2 Hopeaa: 
3 Pronssia: 
4.: 
5.: 
6.: 
7.: 
8.: 
| 9. |  |  |  |  |  | Karsiutui | Karsiutui | Karsiutui |  |  |
| 10. |  |  |  |  |  | Karsiutui | Karsiutui | Karsiutui |  |  |
| 11. |  |  |  |  |  | Karsiutui | Karsiutui | Karsiutui |  |  |
| 12. |  |  |  |  |  | Karsiutui | Karsiutui | Karsiutui |  |  |
Xonotic

| Xonotic |
| --- | --- |

Kehittäjä:  Xonotic-yhteisö
Julkaisija:  Xonotic-yhteisö
Pelimoottori:  DarkPlaces
Julkaistu:  2011
Lajityyppi:  ensimmäisen persoonan ammuntapeli
Pelimuoto:  moninpeli, yksinpeli
Alusta:  Microsoft Windows, Linux, OS X
Lisenssi:  GNU General Public License
Jakelumuoto:  digitaalinen lataus
Lisää peliartikkeleitaVideopelien teemasivulla
Infobox OK : 
Xonotic on kehitteillä oleva ilmainen ensimmäisen persoonan ammuntapeli, joka on avointa lähdekoodia ja julkaistu GNU GPL -lisenssin alaisena. Peli on kehitetty Nexuizin pohjalta, ja pelityylillisesti se on saanut voimakkaita vaikutteita Quakesta sekä Unreal Tournamentista. Xonoticin on määrä korjata Nexuizin puutteita esimerkiksi grafiikan, markkinoinnin ja turnausten saralla, mutta pitää pelityyli pitkälti alkuperäisen Nexuizin kaltaisena, kuitenkin uusien ominaisuuksien kera. Projektin tarkoituksena on olla "paras kaltaisensa peli", jota kehitetään täysin vapaaehtoisten yhteisön jäsenten voimin.